b'\n_START_ARTICLE_\nTrace Cyrus\n_START_SECTION_\nZgodnje \xc5\xbeivljenje in dru\xc5\xbeina\n_START_PARAGRAPH_\nTrace Dempsey Cyrus se je rodil 24. februarja 1989 v Ashlandu, Kentucky, Zdru\xc5\xbeene dr\xc5\xbeave Amerike, kot sin Leticie "Tish" Finley in Baxterja Neala Helsona. Ima tudi starej\xc5\xa1o sestro Brandi Glenn Cyrus, ki se je rodila v letu 1987. Njuna star\xc5\xa1a sta se lo\xc4\x8dila, ko sta bila Trace in Brandi \xc5\xa1e otroka in njuna mama se je kasneje, 28. decembra 1993, ponovno poro\xc4\x8dila s country pevcem Billyjem Rayjem Cyrusom. Billy Ray Cyrus je Brandi in Traceja posvojil \xc5\xa1e pred poroko. Trace Cyrus je odra\xc5\xa1\xc4\x8dal skupaj s svojo sestro, sinom Billyja Rayja Cyrusa iz prej\xc5\xa1njega zakona s Cindy Cyrus, Christopherjem Codyjem Cyrusom (roj. 1992), polbratom Braisonom Chanceom Cyrusom (roj. 1994) ter polsestrama Destiny Hope "Miley" Cyrus (roj. 1992) in Noah Lindsey Cyrus (roj. 2000). \xc5\xbde kot otrok je ve\xc4\x8d poletij pre\xc5\xbeivel na poletnih turnejah Billyja Rayja Cyrusa. Njegova sestra Miley je zaslovela z igranjem v Disneyjevi televizijski seriji, imenovani Hannah Montana, kasneje pa je pri\xc4\x8dela tudi z uspe\xc5\xa1no glasbeno kariero, njegova sestra Noah pa je skupaj z Frankiejem Jonasom igrala glavno vlogo v animiranem filmu Ponyo.\n_START_SECTION_\nZasebno \xc5\xbeivljenje\n_START_PARAGRAPH_\nTrace Cyrus je v intervjuju z MTV-jem govoril o svojem sodelovanju z Miley Cyrus, svojo mlaj\xc5\xa1o sestro. Dejal je: "V bistvu bom zapel enega od singlov z njenega naslednjega albuma. Zdajle o tem ne vem povedati kaj ve\xc4\x8d, vendar zagotovo bova z Miley sodelovala." Trace Cyrus ima mnogo tatujev po rokah in prsih, vklju\xc4\x8dno z besedami "ostani zlat" ("stay gold"). Trace Cyrus je, preden je opustil \xc5\xa1olanje, delal v nakupovalnem centru v Burbanku, Kalifornija. \xc5\xa0olal se je na srednji \xc5\xa1oli La Ca\xc3\xb1ada High School. Trace Cyrus je pribli\xc5\xbeno eno leto hodil s pevko in igralko Demi Lovato. Razmerje sta za\xc4\x8dela v juniju 2008 in ga kon\xc4\x8dala leto pozneje, natan\xc4\x8dneje 22. julija 2009 zaradi razporedov turnej.'